**Kümblustünni / haagise kasutus- ja ohutusjuhend**

* Tõmba peale haagise pidur ja ühenda haagis **tasasel** maapinnal auto küljest lahti.
* Langeta tugijalad (4tk) jättes alusplaadi ja tugijala vahele umbes 5 cm. Sellega tagatakse koormuse kandumine sildadele.
* Alusta kümblustünni täitmist veega. Täida tünn jättes 20-25 cm ülemisest servast vabaks**. Korrigeeri haagise jalgu nii, et haagis oleks stabiilne!**
* Paigalda ahjule korsten ja korstnakaitse.
* \*\* **Kui tünn on täielikult veega täitunud,** võib alustada kütmisega!
* \*\***Kasutamise käigus jälgi, et ülemised sissetulevad ahju torud ei jääks kordagi veest välja!**
* Vahepeal sega vett, kuna soe vesi koguneb pinnale ja allpool on külmem vesi. (Võib kasutada mulle)
* Kata kümblustünn kütmise ajaks kattega- vesi soojeneb kiiremini.

(temp. tõuseb ca 10 kraadi tunnis, ideaalne ja tervisele ohutu temperatuurivahemik 35-37 kraadi).

* Sobiva temperatuuri saavutamisel on tünn kasutamiseks valmis.
* Kasutamiseks on ka lõõgastav mullisüsteem ja värviline LED-valgusti. (vajalik 220V)
* **Tünni võib veest tühjendada ainult siis, kui ahi on täielikult kustunud/jahtunud**.
* **Peale kasutamist tühjenda kümblustünn pumba või väljalaske ava kaudu.**
* Ahju veesärgi saab tühjendada ahju all küljes oleva korgi kaudu. Ahju tühjendamine on eriti oluline miinuskraadidega, vastasel juhul võib vee jäätumisel ahi puruneda!
* **Ahju võib tühjendada alles siis, kui tünn on veest tühi!**
* Kasuta kümblustünni puhastamiseks ainult **pehmest materjalist svammi.**

**Mida kindlasti teha ei tohi:**

* \*\***Alustada kütmist enne kümblustünni täielikku veega täitumist!**
* Kasutada kümblustünni sisenemiseks haagise poritiibu ega muid selleks mitte ette nähtud kohti! Kasuta sisenemiseks puidust treppi ning sisene haagise esiosast!
* \*\***Tühjendada tünni veest enne ahju kustumist/jahtumist!**

**NB!  AHJU TULE TEGEMINE ILMA VEETA ON RANGELT KEELATUD!**

**\*\* ILMA VEETA AHJU TULE TEGEMISE KORRAL PURUNEB AHI KOHESELT!**